ఆత్మరక్షణలో పడిపోయిన "నరేంద్రమోడి"సర్కార్..! |
thesakshi.com : యావత్ దేశం కరోనా వైరస్ సెకెండ్ వేవ్ సంక్షోభంలో కూరుకుపోతున్న సమయంలో నరేంద్రమోడి ఆత్మరక్షణలో పడిపోయారు. సంక్షోభంగురించి, దాని పరిష్కారం గురించి ముఖ్యమంత్రులతో కూడా మాట్లాడలేని పరిస్దితిలో కూరుకుపోయారు. ఎందుకంటే ప్రస్తుత సంక్షోభం కేవలం మోడి చేతకానితనం వల్లే తలెత్తిందన్న విషయం దేశం మొత్తానికి తెలిసిపోయింది. ఇదే విషయాన్ని ప్రభుత్వం, బీజేపీలో కూడా పెద్దఎత్తున చర్చించుకుంటున్నారు.
కరోనా వైరస్ నియంత్రణకు మొదటి దశలో చొరవ చూపించారు. అయితే అప్పుడు కూడా చివరలో ఫెయిలయ్యారు. రాత్రికి రాత్రి లాక్ డౌన్ విధించిన కారణంగా సుమారు 16 కోట్లమంది వలసకూలీలు పడిన ఇబ్బందులు అంతా ఇంతా కాదు. ఇదే మోడి మొదటి ఫెయిల్యూర్. అలాగే కుదేలైన వివిధ రంగాలను ఆదుకునేందుకు ఎంతో ఆర్భాటంగా రు. 20 లక్షల కోట్లతో ప్రకటించిన ఆత్మనిర్భర్ పథకం ఏమైందో ఎవరికీ తెలీదు. ఇది రెండో ఫెయిల్యూర్.
ఇక సెకెండ్ వేవ్ దేశాన్ని ముంచెత్తబోతోందని శాస్త్రవేత్తలు, వైద్యనిపుణులు ముందే హెచ్చరించినా ఎన్నికల్లో గెలుపే లక్ష్యంగా పెట్టుకుని హెచ్చరికలను పట్టించుకోకపోవటం మూడో ఫెయిల్యూర్. నిపుణుల హెచ్చరికలను విని మార్చి చివరిలోనే లాక్ డౌన్ విధించేసుంటే సమస్య ఇంతగా ముదిరేదికాదు. దేశవ్యాప్త లాక్ డౌన్ విధించకుండా ఆ విషయాన్ని రాష్ట్రాలకే వదిలేయటం మోడి చేతకానితనమే. మోడి ఇచ్చిన వెసులుబాటు కారణంగా ఏ రాష్ట్రం కూడా సంపూర్ణలాక్ డౌన్ విధించలేదు.
ఇక టీకాలు సరఫరా, ఆక్సిజన్ ఉత్పత్తి, సరఫరా విషయంలో కూడా మోడి ఫెయిల్యూర్ స్పష్టంగా తెలిసిపోతోంది. దీంతో ఏడేళ్ళుగా మీడియా అండతో మోడి నిర్మించుకున్నఇమేజి మొత్తం కుప్పకూలిపోయింది. దీని ఫలితంగా మోడిని ఇపుడు దేశంలోని అన్నీ వర్గాల నుండి ఆరోపణలు, విమర్శలు చుట్టుముట్టేశాయి. తన వైఫల్యాలు కళ్ళముందు కనబడుతున్నాయి కాబట్టే ఎవరికీ సమాధానాలు చెప్పుకోలేక ఆత్మరక్షణలో పడిపోయారు.
ఇంతకుముందులా మోడి ఏమి చెబితే చప్పట్లు కొట్టడంలేదు జనాలు. మోడి రాజీనామాకు ట్విట్టర్లో పెరిగిపోతున్న డిమాండే దీనికి నిదర్శనం. ఎంతో కాలం షో చేస్తు జనాలను మాయ చేయలేరనే విషయం బహుశా మోడికి అర్ధమైపోయుంటుంది. అందుకనే వేరేదారి లేక చివరకు తనమీద వస్తున్న ఆరోపణలు, విమర్శలకు సైతం సమాదానాలు చెప్పుకోలక మౌనాన్ని ఆశ్రయించారు. మరి ఎంతకాలం ఇలాగుంటారో చూడాల్సిందే.
Tags: #CORONA CRISIS#CORONA VACCINATION#CORONA VACCINES#CORONA VIRUS INDIA#COVID-19 IN INDIA#GOI#GOVERNMENT OF INDIA FAILURES#OXYGENnarendra modipm modi
aatmarakshanalo padipoyina "narendramodi"sarkar..! |
thesakshi.com : yavat desham karona virus seckend vev sankshobhamlo kuurukupotunna samayamlo narendramodi aatmarakshanalo padipoyaaru. sankshobhangurinchi, daani parishkaaram gurinchi mukhyamantrulatho kuudaa matladaleni parisditilo kuurukupooyaaru. endukante prastuta sankshobham kevalam modi chetakaanitanam valle talettindanna vishayam desham mottaaniki telisipoyindi. ide vishayaanni prabhutvam, beejeepeelo kuudaa peddaettuna charchinchukuntunnaaru.
karona virus niyantranaku modati dasalo chorava chuupimchaaru. ayithe appudu kuudaa chivaralo failayyaaru. raatriki raatri lack doun vidhinchina kaaranamgaa sumaru 16 kotlamandi valasakuuleelu padina ibbandulu antaa intaa kaadu. ide modi modati failure. alaage kudelaina vividha rangaalanu aadukunenduku entho aarbhaatamgaa ru. 20 lakshala kotlatho prakatinchina atmanirbhar pathakam emaindo evariki teleedu. idhi rendo failure.
ika seckend vev deshaanni munchettabotondani saastravettalu, vaidyanipunulu munde hecharinchinaa ennikallo gelupe lakshyamgaa pettukuni heccharikalanu pattinchukokapovatam moodo failure. nipunula heccharikalanu vini marchi chivarilone lack doun vidhinchesunte samasya intagaa mudiredikaadu. deshavyaapta lack doun vidhinchakundaa aa vishayaanni rashtralake vadileyatam modi chetakanitaname. modi ichina vesulubaatu kaaranamgaa e rashtram kuudaa sampurnalak doun vidhinchaledu.
ika teekaalu sarafara, axison utpatti, sarafara vishayamlo kuudaa modi failure spashtamgaa telisipotondi. deentho edelluga media andatho modi nirminchukunnamiji mottam kuppakulipoyindi. deeni phalitamgaa modini ipudu desamloni annee vargala nundi aaropanalu, vimarsalu chuttumuttesaayi. tana vaiphalyalu kallamundu kanabadutunnaayi kabatte evariki samaadhaanaalu cheppukoleka aatmarakshanalo padipoyaaru.
intakumundulaa modi emi chebithe chappatlu kottadamledu janaalu. modi rajinamaku twitterlo perigipotunna demande deeniki nidarsanam. entho kaalam sho chestu janaalanu maaya cheyalerane vishayam bahusa modiki ardhamaipoyuntundi. andukane veredari leka chivaraku tanameeda vastunna aaropanalu, vimarsalaku saitam samaadaanaalu cheppukolaka mounaanni aasrayinchaaru. mari entakaalam ilaguntaro chudalsinde.
Tags: #CORONA CRISIS#CORONA VACCINATION#CORONA VACCINES#CORONA VIRUS INDIA#COVID-19 IN INDIA#GOI#GOVERNMENT OF INDIA FAILURES#OXYGENnarendra modipm modi